Fl-1535 sar l-ewwel karnival f'Malta
L-eqdem referenza għall-karnival Malti tmur lura għas-sena 1535. L-ewwel karnival sar fil-Birgu, dak iż-żmien; Borgo. Dak iż-żmien il-Kavallieri ta' San Ġwann kienu organizzaw ġlied fint bejniethom kif ukoll ġostri tipiċi. Bdiet ukoll iż-żifna, li storiċi jistqarru li kien hemmhekk li twieldet il-parata tal-karnival. Din is-sena l-karnival se jiġi ċċelebrat mill-10 sat-13 ta' Frar u se jkun ukoll parti miċ-ċelebrazzjoni tal-Valletta 2018. Ritratt: qoxra tal-ktejjeb tat-tifkira li kien sar għall-karnival tal-1958.